als_Latn dik_Latn sag_Latn
Ka arritur fitorja e parë sezonale për Jorge Lorenzo-n, që triumfon në çmimin e Madh të Aragon-as. Reshjet e shiut prishën planet e Honda-s së Pedrosës dhe Marquez-it, që edhe pse fillimisht kryesuan garën, përfunduan në tokë, duke e mbyllur cirkuitin në vendin e 14-të dhe të 13-tin vetëm pasi ndërruan motorët.
Vendi i dytë për Aleix Espargaro, që për herë të parë ngjitet në podium, ndërsa në shkallën më të ulët të podiumit u ngjit Cal Crachtlow. Të pafat edhe Andrea Iannone dhe Valentino Rossi, të cilët u rrëzuan në pistë. Madje gjendja e “Doktorit” u duk vërtet serioze, aq sa u dërgua mënjeherë në spital për shkak të një traumë në kafkë. Gara e Motorland nisi me shumë rivalitet, me Andrea Iannone-n që luftoi fort me Lorenzo-n dhe dy pilotët e Hondës, Marquez dhe Pedrosa.
Në xhiron e 2-të piloti italian i Ducati-t përfundon jashtë piste duke e shkatërruar motorin tij, ndërsa pak çaste më vonë Valentino Rossi rrëshket për t’u përplasur me barrierat mbrojtëse. Piloti i Yamaha-s nxirret me barrel nga pista dhe dërgohet menjëherë për kontroll, ku diagnostikohet me trauma kafkore, por fatmirërisht pa pasoja serioze. Ndërkohë gara vijon e ashpër mes 3 pilotëve spanjollë, por reshjet e shiut thyen ekuilibrat.
Dalëngadalë të gjithë pilotët ndërrojnë motorët, përfshirë edhe Lorenzo-n ndërsa dy motorët Honda vazhdojnë me gomat e thata. Por gjithçka shkoi keq për Honda-n, pasi fillimisht Pedrosa dhe më pas Marquez përfunduan në asfalt, duke sfumuar mundësinë e suksesit. Gjithsesi, arrijnë të mbyllin garën në vendin e 13-të dhe të 14-të vetëm pasi ndërruan motorët. Nën reshjet e shiut triumfon Jorge Lorenzo, me Yamaha-n që feston suksesin e parë sezonal. Në klasifikimin e përgjithshëm qëndron i shkëputur në krye Marc Marquez me 292 pikë, i ndjekur nga Pedrosa me 217 pikë dhe Rossi me 214 pikë. Në vendin e 4-t klasifikohet Lorenzo, që me këtë sukses ngjiten në kuotën e 202 pikëve.ssport
als_Latn als_Latn als_Latn als_Latn